Forbes посочи най-скъпите лекарства в света
23 фев 2010 | 10:09 1828
Годишният курс на лечение с някои редки фармацевтични препарати струва на пациентите стотици хиляди долара, съобщава сп. Forbes.
За най-скъпо лекарство в света е признат препаратът Soliris на компанията Alexion Pharmaceutical. Годишният курс на лечение с този медикамент възлиза на 409 500 долара. Soliris подпомага при извънредно редки случаи на смущения в имунната система, а именно, загубата на червени кръвни телца при сън (paroxysymal nocturnal hemoglobinuria). Препаратът се появи на пазара преди две години.
От случаи на разстройство на имунната система в САЩ, при които е предписан Soliris, страдат 8 хил. човека. Продажбите на медикамента през 2009 г. доближиха 300 млн. долара.
Колкото по-рядко срещано е дадено заболяване, толкова по-скъпи са и лекарствените препарати, разработвани от фармацевтите. Страдащите от генетичното заболяване в Щатите, известно като синдром на Хънтър (причиняващ инфекции, дихателни проблеми и мозъчни увреждания), са всичко на всичко 500 души.
Разработеният за целта медикамент Elaprase струва 375 000 долара на година. Той е продукт на Shire Pharmaceuticals и само от местния пазар постъпленията на компанията за миналата година достигат 353 млн. долара.
В класацията попада още един рядък препарат - Naglazyme на компанията BioMarin Pharmaceuticals. Той се предписва при рядко срещано разстройство при метаболичните процеси и коства на пациентите 365 000 долара годишно.
В списъка на най-скъпите лекарства в света попадат имената на девет медикамента, чиито курс на лечение струва над 200 000 долара.